stanford-oval/wikipedia huggingface dataset:
อิบน์ อะบี อิสฮาก

อับดุลลอฮ์ อิบน์ อะบี อิสฮาก อัลฮัฎเราะมี (อาหรับ: عَبْدُ اللّهِ بْنُ أَبِي إِسْحَاقَ الْحَضْرَمِيُّ; เสียชีวิต ค.ศ. 735 / ฮ.ศ. 117) เป็นชาวอาหรับจากเยเมนและถือเป็นนักไวยากรณ์ภาษาอาหรับคนแรก เขารวบรวมไวยากรณ์บัญญัติโดยอ้างอิงจากการใช้ภาษาของชาวเบดูอิน ซึ่งเป็นภาษาที่มองว่ามีความบริสุทธิ์เป็นพิเศษ (ดูเพิ่มที่เอียะอ์รอบ, อะร็อบ) เขายังถือเป็นบุคคลแรกที่ใช้แนวเทียบทางภาษาศาสตร์กับภาษาอาหรับ
ลูกศิษย์สองคนของอิบน์ อะบี อิสฮากเช่นฮารูน อิบน์ มูซาและอะบู อัมร์ อิบน์ อัลอะลาอ์ ลูกศิษย์ของเขาคนอื่น ๆ อัษษะเกาะฟีมีมุมมองแบบบัญญัติกว่า ส่วนอัลอะลาอ์มีมุมมองแบบพรรณนากว่า มีข้อเสนอว่าแก่นกลางของการแบ่งแยกไวยากรณ์ภาษาอาหรับในตอนปลายออกเป็นไวยากรณ์สำนักกูฟะฮ์และสำนักบัสราคือความแตกต่างระหว่างพวกเขา อิบน์ อะบี อิสฮากได้รับการกล่าวขานว่าเชี่ยวชาญในด้านกฎของไวยากรณ์มากกว่าการวิเคราะห์ภาษาทั่วไป
ผลงานของอะบี อิสฮากถือว่ามีอิทธิพลต่อนักไวยากรณ์รุ่นหลัง ดังที่มีการพูดถึงในฐานะที่เป็นผู้เชี่ยวชาญโดยซีบะวัยฮ์ในชิ้นงานสำคัญเกี่ยวกับไวยากรณ์ภาษาอาหรับของเขาถึง 7 ครั้ง
อิศอม ฮัลลาก

| อิศอม ฮัลลาก |
| --- | --- |
รับใช้:  สาธารณรัฐอาหรับซีเรีย
แผนก/สังกัด: กองทัพอากาศซีเรีย
ชั้นยศ: พลอากาศเอก
บังคับบัญชา: เสนาธิการทหารอากาศ
การยุทธ์:  สงครามกลางเมืองซีเรีย  การรุกอิรักตอนเหนือ 
พลอากาศเอก อิศอม ฮัลลาก (อาหรับ: عصام حلاق) เป็นทั้งผู้บัญชาการทหารระดับอาวุโส และเสนาธิการทหารอากาศชาวซีเรียในช่วงสงครามกลางเมืองซีเรีย
ฮัลลากมีความรับผิดชอบโดยรวมทางเสนาธิการเพื่อการปฏิบัติการและกิจกรรมต่าง ๆ ของกองทัพอากาศ
อิสมาอีล อูมาร์ เกลเล

| อิสมาอีล อูมาร์ เกลเล |
| --- | --- |


ประธานาธิบดีจิบูตีคนที่ 2
อยู่ในวาระ
เริ่มดำรงตำแหน่ง  8 พฤษภาคม ค.ศ. 1999
นายกรัฐมนตรี: Barkat Gourad Hamadou Dileita Mohamed Dileita อับดุลกอดิร กะมีล มุฮัมมัด
ก่อนหน้า: ฮะซัน กูเรด อับปีดอน
 
ข้อมูลส่วนบุคคล
เกิด:  (1947-11-27) 27 พฤศจิกายน ค.ศ. 1947 (76 ปี) Dire Dawa, เอธิโอเปีย
พรรคการเมือง: People's Rally for Progress
คู่สมรส: คาดรา มาฮาโมด เฮด
บุตร: 3 คน

อิสมาอีล อูมาร์ เกลเล (โซมาลี: Ismaaciil Cumar Geelle; อาหรับ: إسماعيل عمر جليه) เป็นประธานาธิบดีคนปัจจุบันของจิบูตีที่ดำรงตำแหน่งตั้งแต่ปี ค.ศ. 1999
อิสเมอิลีอา

| อิสเมอิลีอา الإسماعيلية (อาหรับ) |
| --- | --- |

อิสเมอิลีอาสถานที่ตั้งในอียิปต์
พิกัด: 30°35′N 32°16′E﻿ / ﻿30.583°N 32.267°E﻿ / 30.583; 32.267
ประเทศ:  อียิปต์
เขตผู้ว่าราชการ: อิสเมอิลีอา
พื้นที่
 • ทั้งหมด: 210 ตร.กม. (80 ตร.ไมล์)
ความสูง: 13 เมตร (43 ฟุต)
ประชากร (2012)
 • ทั้งหมด: 366,669 คน
 • ความหนาแน่น: 1,700 คน/ตร.กม. (4,500 คน/ตร.ไมล์)
เดมะนิม: Ismailiata
เขตเวลา: UTC+2 (EST)
รหัสพื้นที่: +69  +64 
อิสเมอิลีอา หรือ อัลอิสมะอิลียะห์ (อาหรับ: الإسماعيلية al-ʾIsmāʿīliyyah; อังกฤษ: Ismaïlia) เป็นเมืองทางตอนเหนือ-ตะวันออก ของประเทศอียิปต์ ตั้งอยู่บนฝั่งตะวันตกของคลองสุเอซ เป็นเมืองหลวงของเขตผู้ว่าราชการอิสเมอิลีอา เมืองมีประชากร (รวมบริเวณรอบเมือง) ราว 750,000 คน เมืองก่อตั้งในปี ค.ศ. 1863 ในระหว่างการก่อสร้างคลองสุเอซ
อิบนุยูนุส

บันทึกสุริยุปราคาในค.ศ. 993 และ 1004 กับจันทรุปราคาในค.ศ. 1001 และ 1002 ของอิบนุยูนุส
อิบนุยูนุส อัลมิศรีย์ (อาหรับ: ابن يونس; ป. ค.ศ. 950 – 1009) หรือ อะบุลฮะซัน อะลี บินอับดุลเราฮ์มาน บินอะฮ์มัด บินยูนุส อัศศอดะฟีย์ อัลมิศรีย์ เป็นนักวิทยาศาสตร์และดาราศาสตร์ชาวอิยิปต์  เป็นผู้ประดิษฐ์ลูกตุ้มเพื่อใช้เป็นอุปกรณ์ตรวจเวลา
อิบนุยูนุส ได้รับเกียรติให้เป็นชื่อของหลุมอุกกาบาตบนแผนที่ดวงจันทร์
ประวัติ

อิบนุยูนุส อัลมิศรีย์ เกิดในอิยิปต์ระหว่างปีค.ศ. 950 และ 952 ในครอบครัวอันเป็นที่น่านับถือใน ฟุสฏอต บิดาเป็นนักประวัติศาสตร์ นักเขียนชีวประวัติ และนักการศาสนา ที่ได้เขียนหนังสือประวัติศาสตร์อิยิปต์
อิบนุยูนุสเข้ารับราชการเป็นนักดาราศาสตร์ในราชสำนักของราชวงศ์ฟาฏิมียะหฺเป็นเวลานานถึง 26 ปี เขาได้อุทิศงานเขียนของเขาให้แก่กษัตริย์อัลฮากิม โดยตั้งชื่อว่า อัลซีจญ์ อัลกะบีร อัลฮากิมีย์ เป็นบทบันทึกการสังเกตการณ์ด้านดาราศาสตร์ที่มีความถูกต้องมากที่สุด โดยอาจใช้อุปกรณ์ที่ใหญ่โตสำหรับใช้สังเกตการณ์
อิสเคนเดรุน

| อิสเคนเดรุน |
| --- | --- |
นคร
อิสเคนเดรุน
   İskenderun Municipality
อิสเคนเดรุนสถานที่ตั้งในตุรกีแสดงแผนที่ประเทศตุรกีอิสเคนเดรุนอิสเคนเดรุน (Mediterranean)แสดงแผนที่Mediterranean
พิกัด: 36°34′54″N 36°09′54″E﻿ / ﻿36.5817°N 36.1650°E﻿ / 36.5817; 36.1650
ประเทศ: ตุรกี
ภูมิภาค: เมดิเตอร์เรเนียน
จังหวัด: ฮาทัย
การปกครอง
 • นายกเทศมนตรี: Mehmet Fatih Tosyalı (AKP)
พื้นที่
 • District: 636.75 ตร.กม. (245.85 ตร.ไมล์)
ความสูง: 4 เมตร (13 ฟุต)
ประชากร (2012)
 • เขตเมือง: 184,833 คน
 • District: 318,780
เขตเวลา: UTC+3 (TRT)
รหัสไปรษณีย์: 31
รหัสพื้นที่: (0)326
ป้ายทะเบียนรถ: 31
เว็บไซต์: www.iskenderun.bel.tr
อิสเคนเดรุน (อาหรับ: إسكندرونة, อังกฤษ: İskenderun) ในอดีตชื่อว่า อะเล็กซานเดรตตา (กรีก: Αλεξανδρέττα, อังกฤษ: Alexandretta แปลว่า อะเล็กซานเดรียน้อย) และ สแกนเดรูน (Scanderoon) เป็นนครและเขตในจังหวัดฮาทัย ประเทศตุรกี ตั้งอยู่ริมฝั่งทะเลเมดิเตอร์เรเนียน ตั้งอยู่บนที่ราบตะกอนน้ำพา เมืองได้รับความเสียหายอย่างหนักจากแผ่นดินไหวเมื่อเดือนกุมภาพันธ์ ค.ศ. 2023 รวมถึงเกิดแผ่นดินไหวตาม น้ำท่วมและอัคคีภัย
เมืองตั้งโดยอเล็กซานเดอร์มหาราชเมื่อ 333 ปีก่อนคริสต์ศักราช เคยอยู่ภายใต้การปกครองของจักรวรรดิซิลูซิดซึ่งภายหลังถูกยึดครองโดยจักรวรรดิโรมัน หลังจากที่พ่ายต่อจักรวรรดิไบแซนไทน์ในศตวรรษที่ 8 รัฐเคาะลีฟะฮ์อับบาซียะฮ์ก็เข้ามามีอิทธิพลต่อเมืองนี้ ต่อมาในช่วงสงครามครูเสดครั้งที่ 1 อะเล็กซานเดรตตาอยู่ภายใต้การปกครองของราชรัฐแอนติออก จนรัฐสุลต่านมัมลูกเข้ามีอำนาจหลังจากชนะสงครามกับรัฐนักรบครูเสด ต่อมาในศตวรรษที่ 15 จักรวรรดิออตโตมันเข้ามาปกครองเมืองยาวนานถึงต้นศตวรรษที่ 20
ในช่วงสงครามโลกครั้งที่หนึ่ง สหราชอาณาจักรและฝรั่งเศสเข้าบุกภูมิภาคนี้ จนปี 1938 อยู่ในฐานะซันจักแห่งอะเล็กซานเดรตตาซึ่งฝรั่งเศสให้อิสรภาพต่อซันจักนี้ จนนำไปสู่การตั้งรัฐฮาทัย ต่อมารวมกับประเทศตุรกีเมื่อวันที่ 5 กรกฎาคม 1939
อินชาอัลลอฮ์

อินชาอัลลอฮ์ (อาหรับ: إِنْ شَاءَ ٱللَّٰهُ) เป็นประโยคภาษาอาหรับที่หมายถึง "ถ้าพระเจ้าทรงประสงค์" หรือ "ด้วยพระประสงค์ของพระเจ้า". ประโยคนี้มาจากคำสั่งในอัลกุรอานที่สั่งให้มุสลิมใช้คำนี้เมื่อกล่าวถึงเหตุการณ์ในอนาคต[อัลกุรอาน 18:24] ประโยคนี้มักถูกใช้โดยมุสลิม, ชาวอาหรับที่นับถือศาสนาคริสต์ และบริเวณที่มีผู้พูดภาษาอาหรับ เพื่อกล่าวถึงเหตุการณ์ที่คาดว่าจะเกิดขึ้นในอนาคต
ดูเพิ่ม

อัลฮัมดุลิลลาฮ์
อัลลอฮุอับฮา
เบซิยาดา ดิชมายา
ถ้าไม่ใช่เพราะพระคุณ
โชคชะตา
เดโอโวเลนเต
เดอุสวุลต์
มาชาอัลลอฮ์
โชคชะตาในศาสนาอิสลาม
เซดีโอวูโอเล (Se Dio vuole)
ตักบีร
ศุบฮานัลลอฮ์
หยวนเฟิ่ง
อึนจาเมนา

| อึนจาเมนา |
| --- | --- |
เมืองหลวง
กรุงอึนจาเมนา
   ตราอาร์ม
อึนจาเมนาที่ตั้งในประเทศชาดแสดงแผนที่ประเทศชาดอึนจาเมนาอึนจาเมนา (แอฟริกา)แสดงแผนที่แอฟริกา
พิกัด: 12°6′47″N 15°2′57″E﻿ / ﻿12.11306°N 15.04917°E﻿ / 12.11306; 15.04917
ประเทศ: 
แคว้น: อึนจาเมนา
ความสูง: 978 ฟุต (298 เมตร)
ประชากร (พ.ศ. 2552)
 • ทั้งหมด: 993,492 คน
เขตเวลา: +1
อึนจาเมนา (ฝรั่งเศส: Ndjamena, N’Djaména; อาหรับ: نجامينا, Nijāmīnā) เป็นเมืองหลวงและเมืองที่ใหญ่ที่สุดของประเทศชาด เมืองท่าบนฝั่งแม่น้ำชารี เป็นตลาดสำคัญของการทำปศุสัตว์ เกลือ อินทผลัม ธัญพืช เนื้อสัตว์ ปลา การทำฝ้าย ที่ถือเป็นอุตสาหกรรมสำคัญ และยังเป็นศูนย์กลางเศรษฐกิจของประเทศชาด ถึงแม้ว่าจะเกิดปัญหาความรุนแรงในเมือง
อำเภอเฮาฟ์

| อำเภอเฮาฟ์ مديرية حوف |
| --- | --- |
อำเภอ

ประเทศ:  เยเมน
เขตผู้ว่าการ: อัลมะฮ์เราะฮ์
ประชากร (2546)
 • ทั้งหมด: 5,143 คน
เขตเวลา: UTC+3 (เวลามาตรฐานเยเมน)
เฮาฟ์ (อาหรับ: حوف) เป็นอำเภอของเขตผู้ว่าการอัลมะฮ์เราะฮ์ ประเทศเยเมน ณ พ.ศ. 2546 อำเภอนี้มีประชากร 5,143 คน พื้นที่เฮาฟ์ได้รับการเสนอชื่อเป็นแหล่งมรดกโลกทางธรรมชาติของยูเนสโกในเดือนสิงหาคม พ.ศ. 2545 ปัจจุบันอยู่ในบัญชีรายชื่อเบื้องต้นสำหรับการพิจารณา
ภูมิอากาศ

| ข้อมูลภูมิอากาศของเฮาฟ์> เดือน | ข้อมูลภูมิอากาศของเฮาฟ์> ม.ค. | ข้อมูลภูมิอากาศของเฮาฟ์> ก.พ. | ข้อมูลภูมิอากาศของเฮาฟ์> มี.ค. | ข้อมูลภูมิอากาศของเฮาฟ์> เม.ย. | ข้อมูลภูมิอากาศของเฮาฟ์> พ.ค. | ข้อมูลภูมิอากาศของเฮาฟ์> มิ.ย. | ข้อมูลภูมิอากาศของเฮาฟ์> ก.ค. | ข้อมูลภูมิอากาศของเฮาฟ์> ส.ค. | ข้อมูลภูมิอากาศของเฮาฟ์> ก.ย. | ข้อมูลภูมิอากาศของเฮาฟ์> ต.ค. | ข้อมูลภูมิอากาศของเฮาฟ์> พ.ย. | ข้อมูลภูมิอากาศของเฮาฟ์> ธ.ค. | ข้อมูลภูมิอากาศของเฮาฟ์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 27.4 (81.3) | 27.9 (82.2) | 30.4 (86.7) | 32.6 (90.7) | 34.4 (93.9) | 34.6 (94.3) | 31.7 (89.1) | 31.2 (88.2) | 31.9 (89.4) | 31.6 (88.9) | 30.5 (86.9) | 28.2 (82.8) | 31.03 (87.86) |
| อุณหภูมิต่ำสุดเฉลี่ย  °C (°F) | 16.7 (62.1) | 18.1 (64.6) | 20.1 (68.2) | 22.5 (72.5) | 25.0 (77) | 25.9 (78.6) | 24.6 (76.3) | 23.7 (74.7) | 23.5 (74.3) | 21.1 (70) | 19.3 (66.7) | 17.9 (64.2) | 21.53 (70.76) |
| หยาดน้ำฟ้า มม (นิ้ว) | 4 (0.16) | 3 (0.12) | 4 (0.16) | 10 (0.39) | 1 (0.04) | 2 (0.08) | 7 (0.28) | 8 (0.31) | 1 (0.04) | 2 (0.08) | 4 (0.16) | 5 (0.2) | 51 (2.01) |
แหล่งที่มา: Climate-Data.org,Climate data
อิบน์ ซีรีน

| อะบูบักร์ มุฮัมมัด อิบน์ ซีรีน |
| --- | --- |
คำนำหน้าชื่อ: อิบน์ ซีรีน
ส่วนบุคคล
เกิด: ค.ศ. 653 บัศเราะฮ์, อิรัก
มรณภาพ: 12 มกราคม 729 
ศาสนา: ศาสนาอิสลาม
ยุค: ยุคทองของอิสลาม
สำนักคิด: ซุนนี
ผลงานโดดเด่น: ตัฟซีร อัลอะห์ลาม อัลกะบีร
ญาติ:  ฮัฟเศาะฮ์ บินต์ ซีรีน (พี่สาว)  อะนัส อิบน์ ซีรีน (น้องชาย) 
ตำแหน่งชั้นสูง
 ศิษย์ เกาะตาดะฮ์ อิบน์ ดิอามะฮ์, อัยยูบ อัสซิคติยานี 
 ได้รับอิทธิจาก ฮะซัน อัลบัศรี, อะนัส อิบน์ มาลิก, ฮัฟเศาะฮ์ บินต์ ซีรีน, ซัยด์ อิบน์ ษาบิต, อะบูฮุร็อยเราะฮ์, อับดุลลอฮ์ อิบน์ อับบาส, อับดุลลอฮ์ อิบน์ อุมัร 
มุฮัมมัด อิบน์ ซีรีน (อาหรับ: محمد بن سيرين) (เกิดที่บัศราะฮ) เป็นมุสลิมตาบิอีน ที่อาศัยอยู่ในศตวรรษที่ 8 เขาเป็นคนร่วมสมัยกับอะนัส อิบน์ มาลิก บางคนอ้างว่าเขาเคยเป็นนักทำนายความฝัน แม้ว่าคนอื่นๆ จะถือว่าหนังสือนั่นถูกบอกว่าเป็นของเขาอย่างไม่เป็นความจริง
ชีวประวัติ

อะบูบักร์ มุฮัมมัด อิบน์ ซีรีน อัลอันศอรี (ฮ.ศ. 33-110; ค.ศ. 653–728) เกิดที่เมืองบัศเราะฮ์ ในปี ค.ศ. 653 หรือ ฮ.ศ. 33 เขาเกิดขึ้นเมื่อสองปีก่อนการสิ้นสุดการปกครองของเคาะลีฟะฮ์อุษมาน อิบน์ อัฟฟาน
พ่อของมูฮัมหมัด (ชื่อ อะบูบักร์) เป็นหนึ่งในเชลยจำนวนมากที่คอลิด อิบน์ อัลวะลีด จับตัวไปหลังยุทธการที่อัยนุลตัมร์ เขาเป็นช่างทองแดงจากเมืองชื่อ ญิรญิรอยา (เจอร์ซียา) (อาหรับ: جرجرايا ทางตะวันออกเฉียงใต้ของกรุงแบกแดด) ตั้งรกรากและทำงานที่นั่น ซึ่งมีการสู้รบชี้ขาดในปีที่ 12 มารดาของอิบน์ ซีรีน คือเศาะฟียะฮ์เป็นคนรับใช้ของเคาะลีฟะฮ์อะบูบักร์ ได้รับการยกย่องในชุมชนว่าเมื่อนางเสียชีวิตภรรยาของนบีมุฮัมมัด สามคนและบรรดาบัดรีสิบแปดคน (ทหารผ่านศึกจากการต่อสู้ที่บัดร์) นำโดย อุบัยย์ อิบน์ กะอ์บ อยู่ในการละหมาดญะนาซะฮ์ของนาง อุมัรได้ส่งเขาเป็นของขวัญส่งตรงถึงอะนัส อิบน์ มาลิกหรือส่งครั้งแรกให้กับชายคนหนึ่งชื่อ ฏ็อลฮะฮ์ อัลบุคอรี ซึ่งในที่สุดเขาก็มอบให้แก่อะนัส
อิบน์ อัลบัยฏอร

| อิบน์ อัลบัยฏอร |
| --- | --- |
รูปปั้นของอิบน์ อัลบัยฏอรที่ Benalmádena Costa, ประเทศสเปน
เกิด: ค.ศ. 1197 มาลากา, แคว้นอันดาลูซิอา, รัฐเคาะลีฟะฮ์อัลโมฮาด, ปัจจุบันคือจังหวัดมาลากา, ประเทศสเปน
เสียชีวิต: ค.ศ. 1248 (51 ปี) ดามัสกัส, ราชวงศ์อัยยูบิด, ปัจจุบันคือประเทศซีเรีย
มีชื่อเสียงจาก: อนุกรมวิธาน วิทยามะเร็ง
อาชีพทางวิทยาศาสตร์
สาขา: นักพฤกษศาสตร์, นักวิทยาศาสตร์, เภสัชกร, แพทย์
มีอิทธิพลต่อ: อิบน์ อะบีอุศัยบีอะฮ์, อะมีร เดาลัต, อันเดรีย อัลปาโก
ได้รับอิทธิพลจาก: มุฮัมมัด อิบน์ อัสลัม อัลฆอฟิกี, ไมโมนีดีส
 
อิบน์ อัลบัยฏอร (อาหรับ: ابن البيطار, อังกฤษ: Ibn al-Baitar; ค.ศ. 1197 – 1248) เป็นเภสัชกร นักพฤกษศาสตร์ และแพทย์ชาวมุสลิม เกิดที่เมืองมาลากา (ในแคว้นอันดาลูซิอา ประเทศสเปนปัจจุบัน) เรียนวิชาพฤกษศาสตร์กับอะบู อัลอับบาส อันนะบาตี (Abu al-Abbas al-Nabati) นักพฤกษศาสตร์ผู้พัฒนาวิธีการจำแนกสมุนไพรแบบแรก ๆ ในปี ค.ศ. 1219 อัลบัยฏอรเดินทางไปเก็บตัวอย่างพืชตามชายฝั่งแอฟริกาจนถึงอานาโตเลีย และทำงานเป็นหัวหน้าผู้เชี่ยวชาญด้านสมุนไพรให้กับสุลต่านอัลกามิล ต่อมาเมื่อสุลต่านอัลกามิลขยายอำนาจไปในซีเรีย อัลบัยฏอรมีโอกาสได้เดินทางไปเก็บตัวอย่างพืชในซีเรีย รวมถึงในคาบสมุทรอาหรับและปาเลสไตน์ อัลบัยฏอรเสียชีวิตที่เมืองดามัสกัสในปี ค.ศ. 1248
ผลงานที่สำคัญของอิบน์ อัลบัยฏอร ได้แก่ Compendium on Simple Medicaments and Foods (สรุปยารักษาโรคและอาหารทั่วไป) ซึ่งเป็นเภสัชตำรับที่มีรายชื่อพืชกว่า 1,400 ชนิด รวมถึงวิธีการสกัดสารสำคัญในสมุนไพร และ The Sufficient Book on Simple Drugs (ตำรายาทั่วไป) ซึ่งเป็นสารานุกรมที่รวบรวมการใช้สมุนไพรในการรักษาโรคทางศีรษะ หู ตา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อิบน์ อัลบัยฏอร
อิศอม ชะร็อฟ

อิศอม ชะร็อฟ
อิศอม อับเดลอะซีซ ชะร็อฟ (อาหรับ: عصام عبد العزيز شرف; อังกฤษ: Essam Abdel-Aziz Sharaf; เกิด 26 ตุลาคม พ.ศ. 2495) เป็นนายกรัฐมนตรีของประเทศอียิปต์ระหว่างวันที่ 3 มีนาคม-7 ธันวาคม พ.ศ. 2554 โดยก่อนหน้าเขาดำรงตำแหน่งเป็นรัฐมนตรีกระทรวงคมนาคม
ประวัติ

ชะร็อฟเกิดและโตที่เมืองกีซาเมื่อปี พ.ศ. 2495 หลังจากจบปริญญาตรีในด้านวิศวกรรมโยธาที่มหาวิทยาลัยไคโรในปี พ.ศ. 2518 เขาได้ศึกษาต่อปริญญาโทและเอกในสาขาวิศวกรรมโยธาที่มหาวิทยาลัยเพอร์ดู สหรัฐอเมริกา และสำเร็จการศึกษาในปี 2523 และ 2527 ตามลำดับ
ชะร็อฟเริ่มต้นชีวิตการทำงานโดยเป็นผู้ช่วยศาสตราจารย์ที่มหาวิทยาลัยเพอร์ดูในปี 2527 และได้ย้ายมาเป็นผู้ช่วยศาสตราจารย์ในด้านวิศวกรรมทางหลวงและจราจรที่มหาวิทยาลัยไคโรในปี 2528 และในปี 2533 เขาได้ย้ายมาเป็นผู้ช่วยศาสตร์จารย์ที่มหาวิทยาลัยคิงซาอุดในประเทศซาอุดีอาระเบีย หลังจากนั้นเขาได้ย้ายมาที่มหาวิทยาลัยไคโรและได้เป็นศาสตราจารย์ในปี 2539 ในด้านวิศวกรรมทางหลวง โดยในขณะนั้นเขาได้เป็นที่ปรึกษาให้กับรัฐมนตรีว่าการกระทรวงคมนาคมของอียิปต์ และที่ปรึกษาในด้านการจัดวางแผนนครบาลให้กับสหรัฐอาหรับเอมิเรตส์
เมื่อกรกฎาคม 2547 เขาได้รับตำแหน่งเป็นรัฐมนตรีกระทรวงคมนาคมของอียิปต์ จนกระทั่งธันวาคม 2548 ได้ลาออก และกลับมาเป็นศาสตราจารย์ที่มหาวิทยาลัยไคโร โดยในระหว่างที่เป็นอาจารย์นั้นเขาได้มีการวิพากษ์วิจารณ์ฮุสนี มุบาร็อก ในด้านโครงสร้างพื้นฐานสาธารณะของอียิปต์
อุบัย อิบน์ กะอบ์

| อุบัย อิบน์ กะอบ์ |
| --- | --- |
أُبَيّ ٱبْن كَعْب

ส่วนบุคคล
เกิด: มะดีนะฮ์ ฮิญาซ คาบสมุทรอาหรับ
มรณภาพ: ค.ศ. 649 (ฮ.ศ. 30) มะดีนะฮ์ รัฐเคาะลีฟะฮ์รอชิดูน
ศาสนา: อิสลาม
นิกาย: ซุนนี
รู้จักจาก: เศาะฮาบะฮ์
อาชีพ: อาลักษณ์, ฮาฟิซ, มุชาวะเราะฮ์
อุบัย อิบน์ กะอบ์ (อาหรับ: أُبَيّ ٱبْن كَعْب; เสียชีวิตในปี 649) หรือที่รู้จักในนาม อะบูมุนซิร เป็นเศาะฮาบะฮ์ของนบีมุฮัมมัด และบุคคลที่ได้รับการยกย่องอย่างสูงในหมู่มุสลิมยุคแรก
อุมมุสซะมีม

อุมมุสซะมีม (อาหรับ: أم السّميم) เป็นบริเวณทรายดูด ทางขอบตะวันออกของทะเลทรายรุบอุลคอลีซึ่งส่วนใหญ่อยู่ในเขตแดนของประเทศโอมาน
เซอร์วิลเฟรด เทซิเจอร์ เป็นชาวยุโรปคนแรกที่มาบริเวณนี้ในช่วงปลายคริสต์ทศวรรษ 1940 หลังจากที่เขาเดินทางออกจากเศาะลาละฮ์ในประเทศโอมาน
อัลลาต

| อัลลาต |
| --- | --- |
เทพีแห่งสงคราม, สันติสุข, การต่อสู้ และความเจริญ
อัลลาตกับกิ่งต้นปาล์มและสิงโตจากวิหารบาอัลชะมีน (Ba‘alshamîn temple) ในแพลไมรา, คริสต์ศตวรรษที่ 1. ดามัสกัส, ซีเรีย
ศูนย์กลางของลัทธิ: แพลไมรา, อัฏฏออิฟ, อิรอม
สัญลักษณ์: สิงโต, กาเซลล์, ดวงจันทร์เสี้ยว, ลูกบาศก์หิน
เป็นที่นับถือใน: อาระเบีย
ข้อมูลส่วนบุคคล
คู่ครอง: สิงโตแห่งอัลลาต (ธรรมเนียมพาลไมรีน)  ดุชาระฮ์ (ธรรมเนียมแนบาเทียน)
บุตร - ธิดา: ดุชาระฮ์ (ธรรมเนียมแนบาเทียน)
พี่น้อง: อัลอุซซา, มะนาต
เทพที่เทียบเท่าในความเชื่ออื่น
เทียบเท่าในกรีก: อะธีนา
เทียบเท่าในโรมัน: มิเนอร์วา
เทียบเท่าในCanaanite: อัสตาร์ตี, อะทาร์กะติส
เทียบเท่าในCarthaginian: อัลลาตุ
อัลลาต (อาหรับ: اللات, อักษรโรมัน: Al-Lāt, ออกเสียง: [alːaːt]) บางครั้งสะกดเป็น อัลลาตุ และ อะลิลาต เป็นเทพีของศาสนาในอาระเบียก่อนการมาของอิสลามที่ถูกบูชากันทั้งคาบสมุทร โดยรวมไปถึงมักกะฮ์ ซึ่งเป็นที่ที่พระองค์ถูกบูชาร่วมกับมะนาตกับอัลอุซซา คำว่า อัลลาต หรือ เอลาตถูกใช้ไว้อิงถึงเทพีองค์อื่นในตะวันออกใกล้โบราณ โดยรวมไปถึงเทพีอะเชียระฮ์
ลัทธิของเธอแพร่หลายไปไกลถึงซีเรีย พระองค์ถูกบูชาโดยชาวแนบาเทีย และมีความสัมพันธ์กับอัลอุซซา ที่ตั้งหลักของลัทธินี้อยู่ในแพลไมรากับฮัตรา ภาพลักษณ์ของพระองค์ดูคล้ายกับอะธีนาในประมวลเรื่องปรัมปรากรีกกับมิเนอร์วาในประมวลเรื่องปรัมปราโรมัน
รายงานจากข้อมูลของอิสลาม เผ่าบนูษะกีฟในอัฏฏออิฟเป็นเผ่าที่ให้ความสำคัญกับพระองค์ ในธรรมเนียมอิสลาม การสักการะสิ้นสุดลงเมื่อวิหารของพระองค์ในอัฏฏออิฟถูกทำลายภายใต้คำสั่งของศาสดามุฮัมมัด
ศัพทมูลวิทยาและพระนาม

มีความเป็นไปได้ทางศัพทมูลวิทยาของพระนามอัลลาตอยู่ 2 แบบ ผู้รวบรวมพจนานุกรมชาวอาหรับยุคกลางกล่าวว่าคำนี้ได้มาจากคำกริยาว่า ลัตตา (ผสมหรือนวดอาหารจากข้าวบาร์เลย์) มันมีความสัมพันธ์กับ "รูปปั้นแห่งความอิจฉา" ที่ถูกกล่าวไว้ในหนังสือแห่งเอเสเคียล ซึ่งถูกสรุปไว้ในกิตาบอัลอัศนามของฮิชาม อิบน์ อัลกัลบี นักศัพทมูลวิทยาอีกกลุ่มกล่าวว่าอัลลาตเป็นรูปแบบเพศหญิงของอัลลอฮ์ (ก่อนการมาของอิสลาม) เธออาจเป็นที่รู้จักจาก อัล-อิลาต ของเฮอรอโดทัสที่กล่าวถึงพระองค์ว่า อะลิลาต
อัลลาตอยู่ในตำแหน่งเดียวกันของเทพีอะเชียระฮ์หรืออะธีราต โดยคำนี้คล้ายกันกับอิลาต ซึ่งเป็นพระนามพระมเหสีของเทพเซมิติกที่มีนามว่าเอลซึ่งตรงกับเทพีของชาวเมโสโปเตเมียที่มีนามว่าเอเรชกิกัล ซึ่งรู้จักกันในชื่อ อัลลาตุม และในคาร์เทจโบราณว่า อัลลาตุ
การรับรอง > ก่อนการมาของอิสลาม

รูปั้นของอัลลาต-อะธีนา พบในวิหารอัลลาต, แพลไมรา. พิพิธภัณฑ์โบราณคดีแพลไมรา
รูปปั้นของอัลลาต-มิเนอร์วาที่ถูกปั้นในคริสต์ศตวรรษที่ 2 จากอัสซุวัยดาอ์, ซีเรีย พิพิธภัณฑ์แห่งชาติดามัสกัส
อัลลาตถูกกล่าวเป็น อะลิลาต โดยเฮอรอโดทัส นักประวัติศาสตร์กรีกที่กล่าวในหนังสือ ฮิสโตรีส ในศตวรรษที่ 5 ก่อนคริสตกาลว่า:
ชาวอัสซีเรียโบราณเรียกแอโฟรไดทีว่า มีลิตตา ส่วนชาวอาหรับเรียกพระองค์ว่า อะลิลาต [สะกดแบบกรีก: Ἀλιλάτ] และชาวเปอร์เซียเรียกพระองค์ว่า มิถรา
รายงานจากเฮอรอโดทัส ชาวอาหรับโบราณศรัทธาต่อสองเทพเจ้า:
พวกเขาไม่เชื่อมั่นพระเจ้าองค์ใดนอกจากไดอะไนซัสกับแอโฟรไดที;...พวกเขาเรียกไดอะไนซัสว่า โอโรทัลต์; และแอโฟรไดทีว่า อะลิลาต
อัลลาตเป็นที่สักการะในอาระเบียตอนเหนือ แต่ในอาระเบียตอนใต้กลับไม่ได้รับความนิยม โดยมีแค่เครื่องรางสองอัน (อันหนึ่งเขียนว่า "ลาต"ส่วนอีกอันเขียนว่่า "ลาตัน") เป็นหลักฐานว่าเทพองค์นี้เคยมีผู้คนสักการะมาก่อน อย่างไรก็ตาม พระองค์ยังคงเป็นที่เคารพในชนเผ่าอาหรับที่อยู่แถวชายแดนเยเมน โดยพระองค์ถูกเรียกโดยชาวอาระเบียตะวันออกในพระนามว่า ตัยมัลลัต ซึ่งเป็นชื่อของชายจากเมืองญัรฮาอ์
ชาวเกดาไรต์ที่เป็นสหภาพชนเผ่าในอาระเบีนตอนเหนือ อาจบูชาพระองค์ ส่วนชาวแนบาเทียนกัับชาวฮัฎร์ก็บูชาพระองค์เช่นกัน พระองค์มักถูกเรียกเป็น "เทพีที่ยิ่งใหญ่" ในจารึกภาษากรีก ชาวแนบาเทียนถือว่าอัลลาตเป็นพระมารดาของเทพเจ้า และบางครั้ง ความสัมพันธ์ทางพระราชพงศาวลีถือเป็นพระมเหสีของดุชาเราะฮ์ และบางครั้งเป็นพระมารดาของดุชาเราะฮ์ จารึกอักษรนาบาทาเอียนกล่าวถึงพระองค์กับอัลอุซซาว่า "พธูแห่งดุชาเราะฮ์"
วิหารที่สร้างแก่อัลลาตในอิรอม ถูกสร้างโดยชนเผ่าอ๊าด  อัลลาตถูกกล่าวเป็น "เทพีผู้สถิตในอิรอม" ในจารึกอักษรนาบาทาเอียน บางครั้งถูกกล่าวเป็น "เทพีที่สถิตในบุศรอ"
อัลลาตมีความสัมพันธ์ใกล้ชิดกับอัลอุซซา และในบางแคว้นของราชอาณาจักรแนบาเทีย ทั้งคู่ถือเป็นเทพีองค์เดียวกัน จอห์น เอฟ. ฮีลีย์ (John F. Healey) เชื่อว่าอัลลาตกับอัลอุซซาว่าเป็นเทพีองค์เดียวกัน ซูซาน โครน (Susan Krone) แนะนำว่าทั้งอัลลาตกับอัลอุซซาที่ผสมกันอยู่ในอาระเบียตอนกลาง
ในศตวรรษที่ 2 อัลลาตในแพลไมราเริ่มถูกวาดเป็นอะธีนา และถูกกล่าวเป็น "อะธีนา-อัลลาต" วาบัลลาธุส จักรพรรดิแพลไมรีน ที่มีพระนามถูกแปลงเป็นอักษรลาตินจาก วะฮ์บัลลาต ("ของขวัญจากอัลลาต") เริ่มใช้นาม อะธีโนโดรุส ในฐานะชื่อกรีกของพระองค์
การรับรอง > ธรรมเนียมอิสลาม

ในหลักฐานของศาสนาอิสลามได้กล่าวถึงอาระเบียก่อนการมาของอิสลาม อัลลาตถือเป็นหัวหน้าเทพีของเผ่าบนูษะกีฟ พระองค์ถูกกล่าวว่าเป็นที่เลื่อมใสในอัฏฏออิฟ โดยพระองค์ถูกกล่าวเป็น อัรร็อบบะ ("สตรี"), และถูกรายงานว่ามีวิหารที่ตกแต่งด้วยเครื่องประดับและทรัพย์สินที่เป็นทองกับพลอยโมรา โดยตัวพระองค์มีรูปร่างเป็นลูกบาศก์หินแกรนิต บริเวณรอบ ๆ วิหารจึงกลายเป็นที่ศักดิ์สิทธิ์ โดยห้ามตัดต้นไม้, ห้ามล่าสัตว์ และห้ามหลั่งเลือดในบริเวณนี้
รายงานใน กิตาบ อัลอัศนาม ของฮิชาม อิบน์ อัลกัลบี วิหารของพระองค์อยู่ภายใต้การดูแลของบนูอัตตาบ อิบน์ มาลิก แห่งบนูษะกีฟ ซึ่งถูกบูชาโดยชนเผ่าอาหรับอื่น ๆ โดยรวมไปถึงเผ่ากุเรช และตั้งชื่อลูกตามพระนามของเทพี เช่น ซัยด์ อัลลาต กับ ตัยม์ อัลลาต อัลลาตถูกกล่าวในกวีอาหรับก่อนการมาของอิสลาม เช่น อัลมุตะลัมมิส ของ อัมร์ อิบน์ ฮินด์:
เจ้าได้เนรเทศข้าเนื่องจากความกลัวแก่ถากถางและเสียดสี
ไม่! แด่อัลลาตและแบทิลส์ (อันศอบ) ศักดิ์สิทธิ์ทั้งหมด
เจ้าไม่มีวันหนีไปได้
กวีที่เขียนโดยซัยด์ อิบน์ อัมร์ กล่าวถึงอัลลาต คู่กับอัลอุซซากับฮุบัลไว้ว่า:
ข้าสักการะพระเจ้าองค์เดียวหรือพันองค์?
ถ้ามันมีมากตามที่คุณได้กล่าวอ้าง
ข้าละทิ้งอัลลาตและอัลอุซซา ทั้งสององค์
อย่างที่คนที่คิดได้ควรทำ
ข้าจะไม่สักการะอัลอุซซากับพระธิดาของพระองค์ทั้งสอง…
ข้าจะไมาสักการะฮุบัล, ถึงแม้ว่าพระองค์เป็นพระเจ้าของเรา
ในวันที่ข้ามีความรู้สึกเล็กน้อย
อัลลาตถูกกล่าวว่าเป็นพระธิดาของอัลลอฮ์ (ก่อนการมาของอิสลาม) คู่กับอัลอุซซากับมะนาต รายงานจาก กิตาบ อัลอัศนาม ชาวกุเรชกล่าวคำสรรเสริญในขณะเดินวนรอบกะอ์บะฮ์ว่า:
แด่อัลลาตและอัลอุซซา
และมะนาต สามเทวรูปเคียงคู่กัน
แท้จริงสามองค์นั้นคือ อัลเฆาะรอนีก
ซึ่งการขอร้องจะต้องแสวงหา
คำว่า เฆาะรอนีก ถูกแปลเป็น "สตรีที่ยกย่องที่สุด" โดยฟาริสใน กิตาบ อัลอัศนาม รุ่นแปลภาษาอังกฤษ แต่ได้เขียนหมายเหตุว่า "แปลตรงตัว: นกกระเรียนนูมีเดีย"
รายงานจากธรรมเนียมของอิสลาม วิหารของอัลลาตที่อยู่ในอัฏฏออิฟถูกทำลายภายใตคำสั่งของศาสดามุฮัมมัด ในระหว่างการเดินทางของอบูซุฟยาน อิบน์ ฮัรบ์ ซึ่งเป็นปีเดียวกันกับสงครามตะบูก (ซึ่งเกิดในเดือนตุลาคม ค.ศ. 630) รายงานจาก กิตาบ อัลอัศนาม เหตุการณ์นี้เกิดขึ้นหลังจากเผ่าบนูษะกีฟเข้ารับอิสลาม และวิหาร "ถูกเผาทำลาย"
การรับรอง > ธรรมเนียมอิสลาม > อัลกุรอานกับอุบัติการณ์โองการชัยฏอน

ในอัลกุรอาน พระองค์ถูกกล่าวพร้อมกับอัลอุซซาและมะนาตในซูเราะฮ์ที่ 53:19–22, โดยมีอยู่หลานรายงาน (ทั้งหมดไปยังรายงานของมุฮัมมัด อิบน์ กะอับ ซึ่งถูกลบออกไปสองรุ่นจากชีวประวัติของอิบน์อิสฮัก) ซึ่งรายงานว่า ในขณะที่มุฮัมมัดกำลังอ่านซูเราะฮ์อันนัจม์ในอายะฮ์ที่ว่า:
แล้วพวกเจ้ามิได้เห็นอัลลาต และอัลอุซซา และตัวอื่นคือตัวที่สาม, มะนาต ดอกหรือ?
อิบลีสล่อให้ท่านไปอ่านประโยคอื่นแทนด้วย:
แท้จริงสามองค์นั้นคือ อัลเฆาะรอนีก ซึ่งการขอร้องจะต้องแสวงหา (ภาษาอาหรับ:تلك الغرانيق العلى وإن شفاعتهن لترتجى)
เทวทูตญิบรีลตำหนิมุฮัมมัดในการอ่านประโยคนั้น และมีการประทานโองการใหม่ทับอันเก่าต่อด้วยคำว่า:
สำหรับพวกเจ้ามีเพศชาย และสำหรับพระองค์ให้เพศหญิงกระนั้นหรือ? ดูซิ นั่น เป็นการแบ่งส่วนที่ไม่ยุติธรรม!
นักวิชาการมุสลิมส่วนใหญ่ปฏิเสธอุบัติการณ์นี้ ตามหลักคำสอนเทววิทยาของ อิศมะฮ์ (ความผิดพลาดของศาสดา เช่น โองการที่ประทานแก่มุฮัมมัดด้วยข้อผิดพลาด) และเป็น อิสนาด (สายรายงาน) ระดับอ่อน
สัญลักษณ์

ในอัฏฏออิฟ ภาพหลักของลัทธิตือลูกบาศก์หิน บางครั้งมีสีขาว อัลวะกีดีกล่าวว่า 'เศียร' ของ อัรร็อบบะฮ์ เป็นหัวของมนุษย์หรือสัตว์ ถึงแม้ว่ายูเลียส เวลล์เฮาเซน (Julius Wellhausen) ปฏิเสธความคิดเห็นนี้ก็ตาม
ภาพพระองค์ของชาวแพลไมราตอนต้นมีรูปร่างเหมือนกับอะทาร์กะติส (ขณะนั่ง) และอัสตาร์ตี (ขณะยืน) สิงโตของอัลลาตที่เคยตั้งอยู่ที่วิหารมีรูปร่างของสิงโตกับกาเซลล์ โดยสิงโตแสดงถึงพระราชสวามี และกาเซลล์แสดงถึงความอ่อนโยนและความรักของอัลลาต
อัลลาตมีความเกี่ยวข้องกับเทพีกรีก อะธีนา (และอีกนัยหนึ่ง เทพีโรมันคือมิเนอร์วา) ในแนบาเทีย, ฮัฎเราะฮ์ กับแพลไมรา พระองค์สามารถเทียบได้กับเทพีบาบิโลน อิชตาร์ โดยทั้งคู่มีส่วนเหมือนกันที่ให้ทั้งความมั่งคั่ง, สงคราม และถูกนำไปเชื่อมโยงกับแอโฟรไดทีกับอะธีนา ความเหมือนกันของทั้งสองพระองค์คือสัญลักษณ์ สิงโต ดาวประกายพรึก และดวงจันทร์เสี้ยว
ความสัมพันธ์กันในปัจจุบัน

รูปปั้นสิงโตแห่งอัลลาตที่ตั้งไว้หน้าวิหารในแพลไมราถูกทำให้เสียหายโดยรัฐอิสลามอิรักและลิแวนต์ (ไอซิล) ในปีค.ศ. 2015 แต่มันได้รับการซ่อมแซมแล้ว ปัจจุบันถูกจัดแสดงที่พิพิธภัณฑ์แห่งชาติดามัสกัส แต่ในอนาคต มันอาจจะส่งคืนที่แพลไมราได้
ดูเพิ่ม

รายพระนามเทพเจ้าในอาระเบียก่อนการมาของอิสลาม
ฮุบัล
มะนาต
โองการชัยฏอน
บนูษะกีฟ
แหล่งข้อมูลอื่น

"Herodotus, The Histories, Book 1, chapter 131". www.perseus.tufts.edu. สืบค้นเมื่อ 2019-01-26.
"Herodotus, The Histories, Book 3, chapter 8". www.perseus.tufts.edu. สืบค้นเมื่อ 2019-01-26.
"Lat, al- - Oxford Islamic Studies Online". www.oxfordislamicstudies.com. คลังข้อมูลเก่าเก็บจากแหล่งเดิมเมื่อ 2013-02-21. สืบค้นเมื่อ 2019-01-26.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 
อื่น ๆ:  IdRef 
ซากวิหารของวิหารแห่งอัลลาต, แพลไมรา, ซ๊เรีย
อัลลาตบนสิงโต โดยมีสตรีสององค์อยู่ข้าง ๆ ซึ่งอาจเป็นอัลอุซซากับมะนาต รูปปั้นนูนจากฮัฏร์ในศตวรรษที่ 2
สิงโตของอัลลาต
อุซละฮ์

อุซละฮ์ (อาหรับ: عزلة) เป็นหนึ่งในเขตบริหารของประเทศเยเมน ในอดีตเป็นเขตปกครองย่อยของมิคลาฟ อย่างไรก็ตาม รัฐบาลเยเมนไม่ได้ใช้ระบบมิคลาฟอีกต่อไป ทำให้ปัจจุบันอุซละฮ์เป็นเขตปกครองย่อยของอำเภอ และประกอบด้วยหมู่บ้านหรือตลาดจำนวนหนึ่ง
ศัพทมูลวิทยา

ในภาษาอาหรับ คำว่า อุซละฮ์ หมายถึง "ความโดดเดี่ยว"
อำเภอเราะดาอ์

| อำเภอเราะดาอ์ مُدِيْرِيَّة رَدَاع |
| --- | --- |
อำเภอ

พิกัด: 14°25′N 44°50′E﻿ / ﻿14.417°N 44.833°E﻿ / 14.417; 44.833
ประเทศ:  เยเมน
เขตผู้ว่าการ: อัลบัยฎออ์
ประชากร (2003)
 • ทั้งหมด: 56,382 คน
เขตเวลา: UTC+3 (เวลามาตรฐานเยเมน)
เราะดาอ์ (อาหรับ: رداع)  เป็นอำเภอของเขตผู้ว่าการอัลบัยฎออ์ ประเทศเยเมน ใน ค.ศ. 2003 อำเภอนี้มีประชากร 56,382 คน โดยมีเมืองเราะดาอ์เป็นเมืองใหญ่ที่สุด อยู่ห่างจากเมืองษะมารไปทางตะวันออก 49 กิโลเมตร (30 ไมล์) ตัวเมืองเป็นที่รู้จักจากมัสยิดและมัดเราะซะฮ์อัลอามิรียะฮ์ซึ่งสร้างขึ้นในคริสต์ศตวรรษที่ 16